Barcelona (canzuna)

Barcelona è na canzuna scritta e cantata di lu cantanti dî Queen Freddie Mercury nzemi â cantanti lìrica Montserrat Caballé. La canzuna vinni pubbricata lu 26 di uttuviru 1987 comu primu sìngulu di l'omònimu album di cullabburazzioni tra Mercury e Caballé (l'album vinni pubbricatu circa nu annu doppu a diffusioni dû sìngulu) e arrivò a l'8° postu nnâ classìfica ngrisa.

 La canzuna 

Ntô 1992, doppu èssìri stata mpignata comu innu ufficiali dî jòcura olìmpici, la canzuna arrivò ô 2° postu nnâ classìfica ngrisa e 'n Ulanna e Nova Zilanna, ô 6° postu 'n Francia e 8° postu 'n Svìzzira e Irlanda.

Ntô vidiu Mercury cumpari pâ secunna vota senza baffi c'avìanu carattirizzatu li so anni uttanta (a prima era stata 'n occasioni dû vidiu di The Great Pretender).

'N sta canzuna, Mercury raggiunsi a cchiù avuta nota a vuci china, nu si bemolli, tra la mità e la fini dâ canzuna.

La canzuna fu misa nnâ terza raccolta dî Queen Greatest Hits III (1999) e puru 'n diversi raccolti di Freddie Mercury sulista, tra cui The Freddie Mercury Album (1992), Freddie Mercury Solo Collection (2000) e Lover of Live, Singer of Songs: The Very Best of Freddie Mercury Solo (2006).

 Performance live 

Lu branu vinni cantatu live di Freddie Mercury e Montserrat Caballé 'n sulu dui occasioni:

 lu 29 di maiu 1987 ô Ku Club di Ibiza
 l'8 di uttùviru 1988 ô Festival La Nit di Barcelona (sta vota pi pubbricizzari l'abum, ca niscìu doppu dui jorna).